open-index/open-wikipedia-markdown huggingface dataset:
Spelit

**Spelit** eli **Eteläpohjalaiset Spelit** on Etelä-Pohjanmaalla vuosittain järjestettävä kansanmusiikki- ja kansantanssifestivaali. Kulttuuritapahtuman juuret ovat syvällä maakunnan musiikkiperinteessä. Se järjestetään vuosittain heinä-elokuussa. 

Tapahtuma kiertää kunnittain ja on merkittävin eteläpohjalaisen kansanmusiikin areena. Konserttien yhteydessä järjestetään monenlaisia kilpailuja *tämmäyksen* tai murteella puhumisen suomenmestaruudesta aina mittelöintiin instrumentin hallinnassa, sekä kansanmusiikin ja -tanssin koulutusta, soittajien, laulajien ja tanssijoiden tapaamisia. Mukana on useiden ammattisoittajien lisäksi pelimanneja ympäri maakuntaa.  

Tapahtuman linjaukset kulkevat joka vuosi sen mukaan, kuinka suuressa tai aktiivisessa kunnassa ollaan. Pääjuhlassa luovutetaan seuraavalle festivaalikunnalle oltermanninsauva merkkinä järjestämisvastuusta.

## Historia
Festivaali järjestettiin ensimmäisen kerran vuonna 1972 Kauhajoella.

Spelien järjestäjät vaativat 1990-luvulla Spede Pasasta muuttamaan Speden Spelien nimen.

Lapualainen tapahtuma Vanhan Paukun Festivaali sai alkunsa vuosina 2000–2003 Lapualla järjestettyjen Spelien pohjalta, kun sen viettämistä jatkettiin Spelien kiertäessä muihin kuntiin.

Vuodesta 2013 lähtien Spelien taustayhdistys on ollut Lappajärvellä järjestettyjen pelimannitapahtuma Lokakuun Loiskeiden pääjärjestäjänä. 

Kauhajoella pidettyjen Spelien 50-vuotisjuhlan kunniaksi julkaistiin kesäkuussa 2022 kulttuurineuvos Jorma Aron ja opetusneuvos Erkki Nevanperän laatima kirja.

### Spelijärjestäjät ja taiteelliset johtajat vuosittain

* 2024 Ilmajoki
* 2023 Ilmajoki
* 2022 Kauhajoki
* 2021 Ilmajoki
* 2019 Ilmajoki
* 2018 Kauhajoki
* 2017 Ilmajoki
* 2016 Ilmajoki
* 2015 Ilmajoki
* 2013 Ilmajoki
* 2010 Lapua, Laura Sippola 
* 2009 Kuortane, Markku Lepistö
* 2008 Alavus, Airi Hautamäki
* 2007 Ähtäri, Antti Paalanen, Anne-Mari Kivimäki
* 2006 Jurva 
* 2005 Teuva 
* 2004 Kauhajoki 
* 2003 Lapua
* 2002 Lapua
* 2001 Lapua
* 2000 Lapua
* 1999 Laihia 
* 1998 Alahärmä
* 1997 Karijoki ja Kristiinankaupunki
* 1996 Alavus
* 1995 Teuva
* 1994 Jalasjärvi 
* 1993 Vaasa 
* 1992 Kauhajoki
* 1991 Evijärvi 
* 1990 Lapua
* 1989 Isojoki
* 1988 Ähtäri
* 1987 Kauhava 
* 1986 Jurva
* 1985 Teuva 
* 1984 Alajärvi 
* 1983 Jalasjärvi
* 1982 Kauhajoki 
* 1981 Kauhajoki
* 1980 Seinäjoki 
* 1979 Kurikka 
* 1978 Lapua
* 1977 Lappajärvi 
* 1976 Alavus
* 1975 Laihia
* 1974 Jalasjärvi
* 1973 Ilmajoki
* 1972 Kauhajoki 

## Kävijämäärät

Tapahtumasta on nauttinut vuosittain noin 25&nbsp;000 kävijää. Esiintymässä on vuosittain keskimäärin 200 soittajaa, laulajaa ja tanssijaa sekä viime vuosina harrastajanäyttelijöitä Suomesta, Pohjoismaista, Euroopasta ja Venäjältä. 

Eteläpohjalaiset Spelit kuuluu Finland Festivals -tapahtumiin.

## Lähteet

## Kirjallisuutta
* 

## Aiheesta muualla
* Eteläpohjalaiset Spelit
* Etelä-Pohjanmaa kulttuuriportaali  
*Finland Festivals
YTK-yhdistys

**YTK Työelämä ry (entinen YTK-Yhdistys ry)** on tarkoitettu YTK Työttömyyskassan jäsenille ja sen tehtävänä on tarjota jäsenilleen tukea työelämän käänteisiin. Yhdistykseen kuuluu 250 000 jäsentä. Jäsenyyteen sisältyy Lakikaveri-palvelu, oikeudellista työsuhdeneuvontaa, ammatillinen vastuu- ja oikeusturvavakuutus, vapaa-ajan tapaturmavakuutus, sekä erilaisia työnhaku- ja urapalveluja, koulutuksia sekä jäsenetuja.

## Lähteet
Stephen Marley

**Stephen Robert Nesta "Raggamuffin" Marley** (syn. 20. huhtikuuta 1972, Wilmington, Delaware, Yhdysvallat) on jamaikalais-yhdysvaltalainen muusikko. Hän on Bob Marleyn ja hänen vaimonsa Rita Marleyn poika. Stephen Marleyn poika Joseph "Jo Mersa" Marley oli myös reggae-laulaja, mutta hän kuoli jo 31-vuotiaana vuonna 2022.

## Biografia
Marley aloitti uransa nuorena. Jo 8-vuotiaana hän esitti "Sugar Pie" -nimisen kappaleen Jamaica World Music Festivaleilla. Hän kuului Ziggy Marley & The Melody Makers -nimiseen reggaeyhtyeeseen yhdessä sisarustensa Ziggyn, Cedellan ja Sharonin kanssa.

Marley on julkaissut toistaiseksi yhden sooloalbumin, *[[Mind Control]]*, vuonna 2007.

## Diskografia
* *[[Mind Control]]* (2007)
* *[[Mind Control Acoustic]]* (2010)
* *[[Revelation Part 1: Root Of Life]]* (2011)

## Lähteet
Odilampi

**Odilampi** on pieni järvi Espoon ja Vantaan rajalla Vihdintien tuntumassa. Järvi kuuluu Espoonjoen valuma-alueeseen. Järvestä karkeasti puolet sijaitsee Odilammen pientaloalueella Espoon Kalajärven kaupunginosassa, puolet Vantaan Petikon kaupunginosassa. Vantaan puolella Odilampi kuuluu Vestran luonnonsuojelualueeseen. Odilammen lasku-uomana oleva oja yhtyy Herukkapuroon Vantaan puolella. Odilammen länsirannalla on yleinen uimaranta.

Odilampi on rehevä: sillä on tiheä vesikasvillisuus ja järveä vaivaa umpeenkasvu. Odilampi madaltuu nopeasti ja siinä on happiongelmia. Uudenmaan ympäristökeskuksen raportin mukaan järvessä havaittiin kevättalvella 2007 kalakuolema, jossa oli menehtynyt muun muassa suurikokoisia haukia.

## Vesistösuhteet
Odilampi sijaitsee Suomenlahden rannikkoalueessa (vesistöaluetunnus 81), jonka Espoonjoen valuma-alueeseen (81.055) järvi kuuluu. Sen laskuoja yhtyy Herukkaojaan, joka virtaa etelään laskien Pikkujärveen. Sieltä se jatkaa Pitkäjärveen ja laskee Espoonjokena mereen. Järven vedenpinnan korkeus on 35,2 metriä mpy (N2000).

## Lähteet

## Aiheesta muualla
*
Magnus Pääjärvi

**Karl Magnus Pääjärvi-Svensson** (s. 12. huhtikuuta 1991 Norrköping, Ruotsi) on ruotsalainen jääkiekkoilija, joka pelaa vasempana laitahyökkääjänä SHL-seura Malmö Redhawksissa. Hän on Edmonton Oilersin ensimmäisen kierroksen varaus vuodelta  ja koko varaustilaisuuden kymmenes.
 
Pääjärvi-Svenssonin pelipaidassa lukee hänen sukunimestään ainoastaan Pääjärvi. Magnus käyttää Pääjärvi-sukunimeä suomalaisen äidinisänsä kunniaksi.

## Ura

Pääjärvi-Svensson on Malmö Redhawksin kasvatti. Hän siirtyi kaudeksi 2007–2008 Timrå IK:hon ja nousi samana kautena Elitserien-joukkueeseen tehden debyyttinsä 27. syyskuuta 2007 ollen myös liigan kaikkien aikojen neljänneksi nuorin pelaaja. Pääjärven ensimmäinen maali syntyi 16. helmikuuta 2008 HV71:n Stefan Livin taakse. Hän pelasi ensimmäisellä kaudellaan 35 ottelua tehoin 1+2=3 vain 16-vuotiaana. Toisella kaudella hän pelasi 50 ottelua ja teki niissä tehot 7+10=17. Pääjärvi teki kaudella 2009–2010 tehot 12+17=29 ja oli Timrån sisäisen pistepörssin kolmas yhdessä Fredrik Hynningin kanssa. Pääjärvi oli myös ehdokkaana vuoden Elitserien-tulokkaaksi.

Hän teki kolmivuotisen tulokassopimuksen Edmonton Oilersin kanssa kesäkuussa 2010. NHL:n tulokaskaudellaan 2010–2011 Pääjärvi teki 80 runkosarjaottelussa tehot 15+19=34. Kesällä 2013 Pääjärvi-Svensson siirtyi St. Louis Bluesiin vaihdossa David Perroniin. 2015 kesällä Pääjärvi teki Bluesin kanssa yksivuotisen ja yksisuuntaisen jatkosopimuksen.

Blues laittoi Pääjärven tammikuussa 2018 vapaiden pelaajien listalle, josta Ottawa Senators poimi hänet.

## Maajoukkue

Pääjärvi-Svensson on pelannut kahdet alle 18-vuotiaiden (2008 ja 2009) ja kolmet alle 20-vuotiaiden MM-kilpailut (2008, 2009 ja 2010). Alle 20-vuotiaiden MM-kisoista hänellä on kaksi hopeaa ja yksi pronssi. Hän oli vuoden 2010 kisoissa Ruotsin paras pistemies tehoilla 3+7=10 yhdessä Anton Rödinin kanssa, joka teki samat tehot. Vuotta aiemmin (2009) Pääjärvi oli Ruotsin toiseksi paras pistemies tehoilla 2+5=7. Hän oli alle 18-vuotiaiden MM-kisoissa 2009 Ruotsin paras pistemies tehoilla 6+6=12.

Magnus Pääjärvi-Svensson pelasi myös miesten MM-kilpailuissa keväällä 2010. Hän oli pronssia voittaneen Ruotsin joukkueen paras pistemies tehoilla 5+4=9. Pääjärvi oli myös koko kisojen pistepörssin kolmas. Hänen teholukemansa +8 oli kisojen paras ja Pääjärvi valittiin tähdistökentälliseen. Pääjärvi kuului Ruotsin joukkueeseen myös vuoden 2011 MM-kilpailuissa, joissa Ruotsi saavutti hopeaa. Hän teki Ruotsin ainoan maalin 6–1 Suomen eduksi päättyneessä loppuottelussa. Pääjärvi oli voittamassa Ruotsille MM-kultaa vuonna 2018.

## Muuta
Magnusin isoveli Björn Svensson pelaa hyökkääjänä Timråssa. Veljesten isä Gunnar Svensson on entinen jääkiekkoilija ja Elitserien-valmentaja, joka toimii nykyään pelaaja-agenttina.

## Tilastot

## Lähteet
*
*
*
*
*Magnus Pääjärvi-Svenssonin omat kotisivut 

### Viitteet
Skåldön lossi

**Skåldön lossi** on Tammisaaren saaristossa Raaseporissa liikennöivä lossi. Se liikennöi Skåldön ja Tammisaaren välillä, ja on osa yhdystietä 1002. Lossi liikennöi yhdeksäntoista tuntia vuorokaudessa, tarvittaessa myös useammin. Lossiin mahtuu noin kaksikymmentä autoa, tosin silloin vähemmän kun mukana on kuorma-autoja.
Julian Marley

**Julian Ricardo Marley** (syn. 4. kesäkuuta 1975 Lontoo) on brittiläinen reggae-muusikko. Hän on Bob Marleyn ja Lucy Pounderin poika.

## Ura
Marley vietti lapsuutensa Britannia–Jamaika-akselilla. Hän oli jo nuorena musikaalinen ja osasi soittaa mm. kosketinsoitinta, rumpuja, bassoa ja kitaraa. 

Marley on julkaissut neljä studioalbumia: *Lion in the Morning* (1996), *A Time & Place* (2003), *Awake* (2009) ja *As I Am* (2019). Näistä kaksi viimeisintä on ilmestymisvuonnaan ollut ehdolla parhaan reggae-albumin Grammy-palkintoon.

## Diskografia
* *[[Lion in the Morning]]* (1996)
* *[[A Time & Place]]* (2003)
* *[[Awake (Julian Marleyn albumi)|Awake]]* (2009)
* *[[As I Am (Julian Marleyn albumi)|As I Am]]* (2019)

## Lähteet
Operaatio Vihreä (1938)

**Fall Grün** eli ***tapaus Vihreä*** tai ***operaatio Vihreä*** oli Saksan suunnitelma sotilaallisesta tunkeutumisesta Tšekkoslovakiaan vuonna 1938. Ensimmäinen luonnos suunnitelmasta tehtiin jo vuonna 1937, ja uusia versioita tehtiin sotilaallisen tilanteen ja vaatimusten muuttuessa. Saksalaisten näkökulmasta Tšekkoslovakia oli tarkoituksenmukaista miehittää, sillä se oli ”mitätön häiriötekijä sotilaallisesti tärkeällä alueella”. Ennaltaehkäisevä miehitys turvaisi itärajan sen varalta, että Tšekkoslovakian liittolainen Ranska hyökkäisi Saksaan. Hyökkäystä perusteltiin myös taloudellisesti, sillä Saksa havitteli alueen raaka-ainevaroja ja asetehtaita.

Lopullinen versio määritti toteuttamisajankohdaksi 28. syyskuuta 1938, mutta Ranska ja Yhdistynyt kuningaskunta, jotka olivat haluttomia ajautua sotaan Tšekkoslovakiaa tukiessaan, tahtoivat ratkaista tilanteen poliittisesti hinnalla millä hyvänsä. Kun maat hyväksyivät Münchenin sopimuksen 30. syyskuuta 1938, Saksa sai miehittää Tšekkoslovakiaan kuuluneet sudeettialueet ja liittää ne itseensä. Samalla suunnitelma aseellisesta hyökkäyksestä menetti merkityksensä ja jäi toteuttamatta. Sodanjulistuksia ei annettu tapahtumien aikana miltään taholta.

## Vuoden 1939 miehitys

Koska suurin osa Tšekkoslovakian Saksan vastaisista puolustusasemista sijaitsi sudeettialueella, oli Saksan armeijan helppo liittää loputkin maasta alueeseensa 15. maaliskuuta 1939. Miehitetyistä alueista muodostettiin Böömin ja Määrin valtakunnanprotektoraatti. Tämä koodinimellä *Unternehmen Südost* eli operaatio Kaakko kohtasi vain vähäistä vastarintaa. Slovakialle myönnettiin nimellinen itsenäisyys ja valtaan nostettiin Jozef Tiso.

## Lähteet
Yölento (vuoden 1999 elokuva)

**Yölento** () on Klaus Härön tekemä lyhytelokuva vuodelta 1999. Sen pääosissa näyttelevät Evilda Nikander ja Kenneth Klaile.

## Lähteet

## Aiheesta muualla
*
Lahnuksen koulu

**Lahnuksen koulu** on Luukin kaupunginosassa Pohjois-Espoossa Luukin kaupunginosassa, lähellä Lahnusta sijaitseva alakoulu. Koulussa on oppilaita esiluokasta kuudenteen luokkaan. Koulun esiopetus on Kalajärven päiväkodin vastuulla. Lahnuksen koulussa on noin 95–150 oppilasta lähes joka vuonna, ja jokaista luokkaa on vain yksi, lukuun ottamatta kahta neljättä luokkaa. Lahnuksen koulu kuuluu Vihreä lippu-ohjelmaan, jossa panostetaan ympäristöön ja kierrätykseen. Koulun lähikouluja ovat Kalajärven koulu ja Röylän koulu.

## Historia
Lahnuksen koulu nykyisissä tiloissaan avautui 1958. Sitä ennen koulu oli toiminut Luukin alueella eri rakennuksissa. Nykyisen rakennukset, koulun ja opettajien asuntolan, on suunnitellut arkkitehti Veikko Nortomaa. Vuoden 2017 Espoon koulurakennusten inventoinnissa niiden todetaan olevan 1950-luvun koulutyylin laadukas, pienimittakaavainen ja maalaismaisemaansa hyvin sopeutuva esimerkki, jonka rakennustaiteellista arvoa muutostyöt ovat kuitenkin vähentäneet.

## Lähteet

## Aiheesta muualla
* Tietoa koulusta Espoon kaupungin sivuilla
Kenneth Erskine

**Kenneth Erskine** (***The Stockwell Strangler***; s. 1962) on brittiläinen sarjamurhaaja, joka valitsi uhreikseen ikääntyneitä henkilöitä Lontoossa. Hän käytti uhreja seksuaalisesti hyväkseen ja kuristi heidät asuntoihinsa. Seitsemän murhaa, joista Erskine tuomittiin elinkautiseen tammikuussa 1988, tapahtuivat vuoden 1986 huhtikuun ja heinäkuun välisenä aikana. Erskinea epäiltiin myös muista murhista.

Erskinen elinkautisesta suositeltiin istuttavaksi vähintään neljäkymmentä vuotta. Hänet kuitenkin siirrettiin Broadmoorin sairaalaan. Murhatuomiot on kumottu ja muutettu tuomioiksi tapoista, koska Erskine oli tehnyt teot skitsofreenikkona.

23. helmikuuta 1996 Erskine teki toisen kriminaalipotilaan kanssa hälytyksen ja riensi apuun, kun Paul Wilson kuristi sarjamurhaaja Peter Sutcliffeä. 

## Lähteet
Rotametri

**Rotametri** on laite, joka mittaa lävitsensä kulkevan fluidin tilavuusvirtaa.

Rotametri on oikeastaan Elliot Automationin kauppanimi, mutta nimitystä on alettu käyttää yleisnimityksenä kaikista Rotametriä vastaavista virtausnopeutta mittaavista laitteista. Vaihtoehtoinen nimitys on "muuttuvan pinta-alan virtausmittari" (variable-area flowmeter).

## Rakenne ja käyttö

Rotametri on rakenteeltaan pystysuuntainen kartiomainen putki, jonka poikkileikkauspinta-ala kasvaa alhaalta ylöspäin. Putki on tavanomaisesti valmistettu läpinäkyvästä materiaalista, kuten lasista tai muovista. 

Putken sisällä on kelluke, joka nousee putkessa kulkevan fluidin virtausnopeuden suurentuessa, kunnes se saavuttaa tasapainoaseman. Tasapainoasema on se korkeus, jossa kellukkeeseen vaikuttavien voimien summa on nolla, eli kellukkeen paino on yhtä suuri kuin nosteen ja fluidin aiheuttaman työntövoiman summa. 

Virtausnopeuden suuruus luetaan putkessa olevasta asteikosta kohdalta, jossa kellukkeen tasapainokohta on.

Joissain tapauksissa koko tutkittava virtaus kuljetetaan rotametrin läpi, kun taas jossain tapauksissa vain osa virrasta kuljetetaan sen läpi.

## Lähteet

## Aiheesta muualla
*Measuring Principle of Variable Area Flowmeters | KROHNE
Rustonupikka

**Rustonupikka** (*Leotia lubrica*) on suppilovahveroa muistuttava hyytelömäinen ja sitkeä sienilaji. Se on 3–6 senttimetriä pitkä ja 1–3 senttimetriä leveä. Sienen väri vaihtelee kellanvihreästä oranssinruskeaan. Lakki on muodoltaan epäsäännöllinen ja aaltoileva ja sen alapinta on sileä. Jalka on lakkia keltaisempi. Sienellä ei ole erityistä hajua. Rustonupikka kasvaa tuppaina yleisenä Etelä- ja Keski-Suomen tuoreissa kangasmetsissä, lehdoissa ja korvissa. Kasvuaika on elokuusta lokakuuhun. Laji on luokiteltu Suomessa elinvoimaiseksi.

Rustonupikka on lievästi myrkyllinen, eikä sitä suositella syötäväksi. Se kuitenkin muistuttaa nuorta suppilovahveroa. Lajit voi erottaa siitä, että rustonupikka on väriltään vaaleampi, sen alapinta on sileä ja rakenne hyytelömäinen ja sitkeä. Rustonupikalla ei ole myöskään tyypillistä tuoksua.

Rustonupikkaa on pidetty aikaisemmin syötävänä, ja se on tunnettu nimillä "hyytelömörsky" ja "viherhyytelönupikka".

## Lähteet

## Aiheesta muualla
*Laji.fi: Rustonupikka (''Leotia lubrica'')
*MushroomExpert: Leotia lubrica 
*Suomen Luonto: Rustonupikka (''Leotia lubrica'')
*Suomen Luonto: Suppilovahvero vai rustonupikka?
Karu

**Karu** voi tarkoittaa:

* Karu, karski (adjektiivi)
* Karu, niukkaravinteinen ekologinen ympäristö, esimerkiksi Oligotrofinen järvi.

## Henkilöt

* Elli Karu (1886–1971), suomalainen kiertuenäyttelijä
* Erkki Karu (1887–1935), suomalainen elokuvaohjaaja, -käsikirjoittaja ja -tuottaja
* Karu Jayasuriya (s. 1940), srilankalainen United National Party -puolueen johtaja
* Olavi Karu (1916–1992), suomalainen elokuvakäsikirjoittaja ja säveltäjä
* Veikko Karu (1910–1991), suomalainen hävittäjälentäjä ja Mannerheim-ristin ritari

## Maantiede

* New Karu, kylä Nigeriassa
* Karu, kylä Valgamaan maakunnassa Virossa

## Viihde

* Karu süda, virolainen vuonna 2001 julkistettu elokuva
* Karu totuus, @junkmail-yhtyeen vuonna 2004 julkaistu albumi
Leila Aboulela

**Leila Aboulela** (; s. 1964 Kairo, Egypti) on sudanilainen kirjailija, joka kirjoittaa englanniksi. Hänen esikoisromaaninsa *[[The Translator]]* (1999) oli ehdolla Orange-palkinnon saajaksi vuonna 2002. Novelli ”The Museum” voitti afrikkalaiskirjailijoiden Caine-palkinnon vuonna 2000. Novelli sisältyy Aboulelan kokoelmaan *Coloured Lights* (2001).

Aboulela varttui Khartumissa, Sudanissa. Hän suoritti kandidaatin tutkinnon taloustieteestä Khartumin yliopistossa, minkä jälkeen muutti opiskelemaan tilastotieteen maisterin tutkintoa Englantiin London School of Economicsiin. Aboulela alkoi kirjoittaa työskennellessään osa-aikaisena tutkimusassistenttina.

Aboulela valittiin vuonna 2023 Royal Society of Literaturen jäseneksi. Hän asuu Skotlannissa.

## Teokset
* *The Translator*. New York: Grove Press, 1999.
* *Coloured Lights*. 2001, novellikokoelma.
* *Minaret*. New York: Grove Press, 2005. {{ISBN|0-8021-7014-5.
* *Lyrics Alley*. New York: Grove Press, 2011.
* *The Kindness of Enemies*. London Weidenfeld & Nicolson, 2015.
* *Elsewhere, Home*. 2018, novellikokoelma.
* *Bird Summons*. 2019.

## Lähteet

## Aiheesta muualla
* Leila Aboulelan verkkosivut
Bounty Killer

**Bounty Killer** (oik. **Rodney Basil Price**, s. 12. kesäkuuta 1972 Kingston, Jamaika) on jamaikalainen reggae/dancehall -artisti.

## Biografia
Rodney syntyi Jamaikan Kingstonissa, mutta hän muutti jo nuorena Riverton Cityyn äitinsä ja kahdeksan sukulaisensa kanssa.

## Diskografia
### Albumit
* *Roots, Reality & Culture* (VP Records) (1994)
* *Jamaica’s Most Wanted* (Greensleeves Records) (1994)
* *Guns Out* (Greensleeves Records) (1994)
* *Face To Face* (VP Records) (1994)
* *Down In The Ghetto* (Greensleeves Records) (1994)
* *No Argument* (Greensleeves Records) (1995)
* *[[My Xperience]]* (VP Records/TVT Records) (1996)
* *[[Ghetto Gramma]]* (Greensleeves Records) (1997)
* *[[Next Millennium]]* (VP Records/TVT Records) (1998)
* *[[5th Element]]* (VP Records) (1999)
* *[[Ghetto Dictionary – The Mystery]]* (VP Records) (2002)
* *[[Ghetto Dictionary – The Art of War]]* (VP Records) (2002)
* *[[Nah No Mercy - The Warlord Scrolls]]* (VP Records) (2006)

### Singlet

## Aiheesta muualla
* Viralliset sivut
Hvittorp

**Hvittorp** on huvila Kirkkonummella, lähellä Vitträsk-järveä. Huvila valmistui vuonna 1904, ja on kuulunut vuodesta 1963 lähtien Espoon seurakuntayhtymälle. Sen suunnitteli arkkitehtitoimisto Gesellius, Lindgren, Saarinen oululaissyntyiselle apteekkari ja musiikkikustantaja Robert Emil Westerlundille, joka oli muuttanut perheineen vuonna 1896 Helsinkiin. 1900-luvun alussa Suomen arkkitehtuurissa vaikutti kansallisromanttinen tyyli, jota myös Hvittorp edustaa. Arkkitehdit suunnittelivat myös itselleen kodin saman järven rannalle ja nimesivät sen Hvitträskiksi.

Hvittorp lausutaan  [vi:ttorp], sanan alku vanhahtava *hvit* eli *vit*, valkoinen (ei vittorp).

## Galleria

File:Villa Hvittorp 2017-08-27 02.jpg|Oikea etupuoli
File:Villa Hvittorp 2017-08-27 04.jpg|Vasen etupuoli
File:Villa Hvittorp 2017-08-27 06.jpg|Takapuoli
File:Villa Hvittorp 2017-08-27 10.jpg|Järvimaisema
File:Villa Hvittorp 2017-08-27 11.jpg|Vaja



Photographs of Hvittorp’s Interior circa 1902 - Entrance.jpg|Aula
Photographs of Hvittorp’s Interior circa 1902 - Hall.jpg|Sali
Photographs of Hvittorp’s Interior circa 1902 - Living Room.jpg|Olohuone


## Lähteet
John Simon (tiedottaja)

**John B. Simon** (30. marraskuuta 1943 Richmond, Virginia – 17. heinäkuuta 2025 Vantaa) oli Suomessa asunut yhdysvaltalainen kirjailija. Hän osasi suomea, mutta kirjoitti enimmäkseen englanniksi. Ennen kirjailijanuraansa hän toimi noin 25 vuotta Koneen tiedottajana. 

## Tietokirjailijana Suomessa

Simon on kirjoittanut elämäkerran *Koneen ruhtinas* Koneen entisestä pääjohtajasta ja omistajasta Pekka Herlinistä. Kirjaa varten Simon teki yli sata haastattelua. Sen lisäksi, että Simon tunsi henkilökohtaisesti Pekka Herlinin, myös Herlinin perheenjäsenet auttoivat Simonia kirjan tekemisessä. Simon kirjoitti kirjan käsikirjoituksen lähes kokonaan englanniksi. Teoksen ensimmäinen painos ilmestyi vuonna 2009.

Vuonna 2017 julkaistiin Simonin toinen Suomea käsittelevä teos, *Mahdoton sota*, joka kertoo suomenjuutalaisten historiasta. Kirja sisältää sekä fiktiivisen tarinan että tietokirjajaksoja, joissa kerrotaan suomalaisista juutalaissyntyisistä sotilaista, jotka toisen maailmansodan aikana taistelivat kenraali Siilasvuon III armeijakunnan joukoissa. Jatkosodan kuluessa Suomessa toimineet saksalaiset joukot eivät Saksan yleisestä linjasta huolimatta surmanneet eivätkä vanginneet juutalaisia Suomen kansalaisia; lisäksi kaksi suomenjuutalaista sotilasta ja yksi suomenjuutalainen lotta palkittiin korkealla saksalaisella kunniamerkillä, rautaristillä. Nämä seikat olivat Simonin mielestä kuulostaneet niin uskomattomilta, että hän halusi perehtyä tapahtumien taustaan ja aloitti siitä, miten Suomen juutalainen yhteisö 1800-luvulla syntyi.

## Yksityiselämä ja muu toiminta

Simon syntyi Yhdysvaltain Virginian osavaltiossa vuonna 1943 taustaltaan saksan- ja puolanjuutalaiseen perheeseen. Simon vietti lapsuutensa Pleasantvillessä, New Yorkin osavaltiossa. Hän opiskeli kymmenen vuotta kirjallisuutta useissa yliopistoissa. Simon kävi Suomessa ensi kerran 1969. Suomeen Simon muutti pysyvästi vuonna 1982, ja vuonna 1984 hän asettui perheineen Vantaan Myyrmäkeen. Samana vuonna hän astui Koneen vakituiseen palvelukseen. Hän oli naimissa suomalaisen lastentarhaopettajan Hannelen kanssa, ja he saivat kaksi New Yorkissa syntynyttä lasta, Mikko (s.&nbsp;1974) ja Elina (s.&nbsp;1977).

Simon perusti vuonna 1973 New Yorkiin The DOME Projectin (Developing Opportunities through Meaningful Education).

Simon oli myös urheiluvaikuttaja. Hän toimi lähes 20 vuoden ajan koripalloseura Vantaan Pussihukkien puheenjohtajana.

## Teokset
* 
* 
*  (Alkuteoksen nimeksi merkitty ”The Impossible War”, joka lienee suomennetun käsikirjoituksen otsikko. Englanninkielinen versio julkaistu otsikolla *Strangers in a Stranger Land*.)
* Simon, John, *Pako revitystä maasta: Syyrialaispojan matka kohti rauhaa*, suomentanut Jaakko Kankaanpää, Helsinki, Kustannusyhtiö TEOS, 2024,  (sid.) (Alkuteoksen nimi *Flight from a War-torn Country: a Syyrian boy's quest for peace*, Hamilton Books, 2025)

## Lähteet

* 
* 
* 
* 
* 
* 

### Viitteet
Keltahytykkä

**Keltahytykkä** (*Tremella mesenterica*) on hyytelösieni, joka on keltainen ja liuskainen. 

## Ulkonäkö ja koko
Keltahytykkä on nimensä mukaan keltainen tai oranssinkeltainen moniliuskainen hyytelömäinen massa, sen väri muuttuu tummanoranssiksi kuivuessa. Itiöemä on noin 2,5-10 cm leveä ja 3-4 cm korkea. Kasvaa puunrungoilla puulla ja lahottaa sitä. Voi löytää ympäri vuoden. Ei ole myrkyllinen, mutta ei erityisen maukas. 

## Levinneisyys
Havaintoja on hajanaisesti Suomen päästä päähän, painottuen eteläisimpään Suomeen. Ei ole kuitenkaan mikään erityisen harvinainen sieni. On levinnyt myös Pohjois-Amerikassa laajasti.

## Kuvia

Tiedosto:Tremella Mesenterica (1).JPG
Tiedosto:Tremella Mesenterica (2).JPG
Tiedosto:Tremella mesenterica (Manjimup, Western Australia).jpg
Tiedosto:Tremella mesenterica 888.jpg
Tiedosto:Tremella mesenterica 85630.jpg
Tiedosto:Goldgelb. Zitterling.jpg
Tiedosto:Locatie, Natuurterrein De Famberhorst. Berijpte gele trilzwam (Tremella mesenterica) op dode eikentak 03.jpg


## Lähteet

## Aiheesta muualla
* ''Tremella mesenterica'', keltahytykkä @ Natural Fungi in Finland
* Laji.fi: keltahytykkä (''Tremella mesenterica'') 
* Ikkuna Suomen Luontoon: Keltahytykkä
Kalu

**Kalu** voi tarkoittaa:

## Henkilöitä

* Kalu Uche, nigerialainen jalkapalloilija
* Ikechukwu Kalu, nigerialainen jalkapalloilija
* Maxwell Kalu, nigerialainen jalkapalloilija
* Orji Uzor Kalu, kuvernööri Abiassa, Nigeriassa
* Kyabje Kalu Rinpoche, tiibetiläinen buddhistimeditaation mestari ja opettaja
* Kalú, Xutos & Pontapés -yhtyeen lyömäsoittajan taiteilijanimi

## Maantiede

* Kalu, alue Amharan osavaltiossa Etiopiassa
* Kalu Maira, kylä Pakistanissa
* Kalu Khan, kaupunki Swabin alueella Pakistanissa

## Viihde

* KALU, radioasema Oklahomassa, Yhdysvalloissa

## Anatomia
* Kalu, eräs nimitys miehen sukupuolielimelle, siittimelle.
Hopeasepät (suku)

**Hopeasepät** (*Gyrinus*)  on pienten vesikovakuoriaisten suku. Niitä on kymmenkunta eri lajia, jotka kiitävät vedenpinnan tuntumassa.
Se syö ravinnokseen pieniä otuksia. Naaras laskee munansa järven pohjaan, jossa myös hopeasepän toukat elelevät. Kun toukka koteloituu, se ryömii maan alle. Kun kotelo repeytyy, aikuinen hopeaseppä palaa takaisin veteen. Hopeasepällä on täydellinen muodonvaihdos.

Hopeasepät hakevat välillä happea veden pinnalta.

## Suomessa tavataan
**Gyrinus minutus*, pikkuhopeaseppä
**Gyrinus aeratus*, järvihopeaseppä
**Gyrinus opacus*, rämehopeaseppä
**Gyrinus pullatus*, idänhopeaseppä
**Gyrinus marinus*, pallehopeaseppä
**Gyrinus distinctus*, soikohopeaseppä
**Gyrinus natator*, jokihopeaseppä
**Gyrinus substriatus*, lampihopeaseppä
**Gyrinus paykulli*, puikkohopeaseppä

sekä saman heimon toiseen sukuun kuuluva *Orectochilus villosus*, hämyhopeaseppä

## Lähteet

## Aiheesta muualla
*Laji.fi: Hopeasepät (''Gyrinus'')
*Pieni tietosanakirja: Hopeaseppä (''Gyrinus'')
*ITIS: Gyrinus 
*Bug Guide: Genus Gyrinus 
*Pherobase: Semiochemicals of Genus Gyrinus
Mac OS X Panther

**Mac OS X Panther** (versio 10.3) on Applen Mac OS X -käyttöjärjestelmän neljäs pääjulkaisu. Apple julkaisi Pantherin 24. lokakuuta 2003.

## Uudet loppukäyttäjän ominaisuudet
Panther sisälsi paljon uusia ominaisuuksia (Applen mukaan yli 150 uudistusta), josta mainittakoon seuraavat:
*Finder – Ikkunoiden ulkoasu päivitetty harjattuun metalliin, reaaliaikainen haku, käyttäjän muokattavissa oleva sivupalkki, turvallinen tiedostojen poistaminen, tiedostojen värimerkintä ja ZIP-tuki sisäänrakennettuna. Uudistettu ikoni.
*Nopea käyttäjän vaihto
*Exposé – Helpottaa ikkunoiden järjestelyä, ja niiden välillä liikkumista.
*TeXturi – Tuki Word-dokumenteille (.doc)
*Päivitetyt Xcode-kehitystyökalut
*Esikatselu – Nopeammat PDF-latausajat
*Päivitetty QuickTime

### Uudet ohjelmat Pantherissa
*Kirjasinkirja
*FileVault – "Lennossa" tehtävä käyttäjän kotikansion salaus.
*iChat AV – Päivitetty iChat sisälsi videoneuvottelumahdollisuuden.
*X11 – Sisäänrakennettuna Pantherissa.
*Safari – Applen uusi verkkoselain, joka korvasi aikaisemmissa Mac OS X -versioissa mukana tulleen Internet Explorerin.

## Järjestelmävaatimukset
Järjestelmävaatimukset ovat:

* PowerPC G3, G4, tai G5 -suoritin (vähintään 233 MHz)
* Sisäänrakennettu USB (joka merkitsee, että tietokoneesta löytyy myös vaadittu New World ROM)
* Vähintään 128 Mt RAM-muistia (512 Mt suositus)
* Vähintään 1,5 Gt vapaata levytilaa
* CD-asema

Panther tukee täysin Classic-ohjelmistorajapintaa, joka mahdollistaa vanhojen Mac OS 9 -ohjelmien käyttämisen.

## Versiot
* **10.3** Build 7B85
* **10.3.1** Build 7C107 
* **10.3.2** Build 7D24 
* **10.3.3** Build 7F44 
* **10.3.4** Build 7H63 
* **10.3.5** Build 7M34 
* **10.3.6** Build 7R28
* **10.3.7** Build 7S215 
* **10.3.8** Build 7U16 
* **10.3.9** Build 7W98

## Lähteet

## Aiheesta muualla
* Applen englanninkielinen Mac OS X 10.3 -tukisivusto
Ganjoki

**Ganjoki** () on Kiinan joki, joka kulkee pääosin Jiangxin maakunnassa ja on tärkeimpiä Jangtsejokeen laskevia sivujokia. Joen vedet päätyvät Jangtseen Poyangjärven kautta. Joen pituus on 815 kilometriä, ja se saa alkunsa Guangdongin maakunnasta Dayuvuorilta.

Virran yläjuoksua kutsutaan Zhangjoeksi (). Toinen yläjuoksun haaroista, Gongjoki (), saa alkunsa Jiulianin vuoristosta Jiangxin maakunnan eteläosasta. Virrat yhtyvät Ganzhoun kaupungin lähistöllä. Siitä lähtien jokea kutsutaan Ganjoeksi, ja se virtaa pohjoiseen Jiangxin maakunnan halki Poyangjärveen ja siitä edelleen Jangtseen. Kahden yläjuoksun joen lisäksi Ganjoen tärkein sivujoki on Jinjoki, joka virtaa Hunanin rajoilta itään päin ja yhtyy Ganjokeen Nanchangin kaupungin yläpuolella. Jinjoen jokilaakso muodostaa tärkeän itä-länsi-reitin Jiangxin maakunnan pohjoisosassa.

Jokilaakso on ollut tärkeä historiallinen kulkuväylä Kantonista Jangtsen laaksoon. Joella liikennöi pieniä höyrylaivoja Ji’aniin saakka etenkin kesällä, kun vedenkorkeus on ylhäällä. Talvisin höyrylaivat voivat liikennöidä pelkästään Zhangshuun saakka. Ji’anin yläpuolella joessa on paljon koskia. Zhangjoella voidaan liikennöidä pienillä laivoilla Dayuun saakka ja Gongjoella aina Huichangiin asti, josta on edelleen hyvät liikenneyhteydet Guangdongiin vuoriston läpi. Reitti oli tärkeä kauppareitti Kantonista Jangtsen laaksoon vuoteen 1840 saakka, jolloin kaikki ulkomaankauppa oli keskittynyt Kantoniin. Reitin kautta tuotiin ulkomaalaisia tavaroita Keski-Kiinaan, samoin kaikki vienti meni jokea pitkin. Vuonna 1937 rakennetun Kanton–Hankou-rautatien jälkeen Ganjoen merkitys liikenneväylänä väheni.

## Lähteet
Vologases III

**Vologases III** (k. 147) oli Parthian kuningas vuosina 105–147. Hän havitteli valtaistuinta edellisen kuninkaan Pakoros II:n kuoltua vuonna 105. Parthia oli tuolloin sisällissodassa ja Vologases taisteli melkein koko valtakautensa ajan Pakoroksen veljiä ja laillisia perijöitä, Osroes I:tä ja Mithridates IV:ää vastaan, jotka hallitsivat Parthian valtakunnan länsiosassa. Lisähuolia aiheuttivat alaanien hyökkäykset pohjoisessa ja tuntematon vallananastaja Iranissa noin vuonna 140. Rooman keisari Antoninus Piuksen kaudella Vologases suunnitteli hyökkäystä Armeniaan mutta varoituskirje keisarilta sai Vologaseksen peruuttamaan suunnitelmansa.

## Lähteet
*
*

## Aiheesta muualla
Luke Worrall

**Luke Worrall** (s. 26. joulukuuta 1989 Lontoo, Englanti) on englantilainen malli. Tunnettu mallisivusto Models.com on rankannut Worrallin 50 halutuimman miesmallin joukkoon. 

Luke oli kihloissa Kelly Osbournen kanssa.
Poyangjärvi

**Poyangjärvi** (, pinyin: Póyáng Hú) on Kiinan suurin makeanveden järvi Jiangxin maakunnassa maan kaakkoisosassa. Järveen laskee useita maakunnan jokia, tärkeimpänä Ganjoki. Järven vedet laskevat edelleen Jangtse-jokeen Hukoussa. Poyangjärvi on noin 3&nbsp;585 neliökilometrin laajuinen. Järven tarkkaa kokoa on kuitenkin vaikea arvioida, sillä vedenkorkeus voi vaihdella jopa kahdeksan metriä, ja se on korkeimmillaan Jangtsen tulva-aikana. Suurimmillaan järvi on etelä-pohjoissuunnassa 150 kilometriä pitkä ja leveimmillään 31 kilometriä itä-länsisuunnassa. Talvisin alue muuttuu valtaisaksi suoalueeksi, jossa on vesiväyliä ja siellä täällä kukkuloilla olevaa asutusta. Kesäisin asutetut kukkulat muuttuvat saariksi.

Aikaisemmin maakunnan pääkaupunki Nanchang oli järven rannalla, mutta lietteen kerääntymisen ja kuivatuksien johdosta vesialue on pienentynyt ja Nanchang sijaitsee nykyisin noin 24 kilometrin päässä järvestä. Suurimmillaan järvi oli jopa noin 5&nbsp;000 neliökilometrin laajuinen. Matalanveden aikana järvi jakautuu kahteen osaan, jolloin sen kahteen osaan jakavaa kapeaa kannasta kutsutaan *Yingzikouksi*. Pohjoisosaa järvestä kutsutaan joskus *Luoxing*-järveksi ja eteläosaa *Zuting*- tai *Guanting*-järveksi.

## Lähteet

## Aiheesta muualla
Kaleidoscope

__NOTOC__
**Kaleidoscope** on hollantilaisen trance-artisti Tiëston neljäs studioalbumi, joka julkaistiin 6. lokakuuta 2009. Kaleidoscope oli esimerkiksi Alankomaiden albumilistan sijalla kaksi ja myi kultaa Kanadassa. Yhdysvalloissa se nousi Billboard 200 -listan sijalle 59.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Pitchfork Media: 3.8/10

## Lähteet

## Aiheesta muualla
* Tiëston viralliset sivut
* Who Wants to Be Alone -musiikkivideo
* I Will Be Here -musiikkivideo
* Feel It in My Bones -musiikkivideo
* Escape Me -musiikkivideo
Tahdon! (Maria Lundin albumi)

**Tahdon!** on Maria Lundin neljäs studioalbumi, joka julkaistiin 30. syyskuuta 2009. Albumi debytoi Suomen virallisen listan sijalla 27, ja se pysyi listalla yhteensä 4 viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Porolissum

**Porolissum** oli antiikin roomalainen kaupunki Daakiassa, nykyisen Romanian alueella, 8 kilometriä Zalăun kaupungista. Kaupunki oli yksi roomalaisen Dacian provinssin tärkeimmistä kaupungeista ja sen rauniot ovat säilyneet hyvin.

Alueella oli ennen roomalaisia daakialainen kylä. Vuosina 101–102 ja 105–106 Rooman keisari Trajanus valloitti Daakian ja entisen kylän paikalle perustettiin Porolissum. Se koostui kahdesta sotilasleiristä, jotka rakennettiin pääosin puusta ja maa-aineksista. Suurempi sijaitsee Pometin kukkulalla ja sen mitat ovat 226 x 294 metriä. Toinen leiri sijaitsi tästä 700 metriä koilliseen ja sen mitat ovat puolestaan 66,65 x 101,10 metriä. Lähistöllä sijaitsi Porolissumin siviilikaupunki. Vuonna 124 tai 158 Dacian provinssista irrotettiin Dacia Porolissensiksen provinssi, joka nimettiin sen pääkaupungin Porolissumin mukaan. Kaupunki rakennettiin uudelleen ja kivestä ja se ympäröitiin vahvoilla muureilla. Rooman keisari Septimius Severuksen aikana kaupungista tuli *[[municipium]]*. Roomalaiset vetäytyivät Daakiasta keisari Aurelianuksen kaudella mutta Porolissumia ei kuitenkaan hylätty vaan alueella asuttiin yhä.

## Lähteet
*

## Aiheesta muualla
Şalom

**Şalom** (hepreaksi: 'rauha') on Turkissa ilmestyvä juutalainen sanomalehti. Se ilmestyy tabloid-kokoisena turkin kielellä ja sisältää myös sivun ladinoksi (juutalaisespanja). Lehden levikki on noin 5&nbsp;000 (2005).

Lehden perusti turkkilais-juutalainen toimittaja Avram Leyon vuonna 1947. Ensimmäinen lehti ilmestyi 29. lokakuuta 1947. Lehden päätoimittaja on Yakup Barokas.

## Aiheesta muualla
* Şalom Lehden kotisivu. 
** Şalom Lehden kotisivu.  (ladinoksi)
Yölento

**Yölento** voi tarkoittaa seuraavia: 

* *[[Yölento (kirja)|Yölento]]*, Antoine de Saint-Exupéryn kirja vuodelta 1931
* *[[Yölento (albumi)|Yölento]]*, Juice Leskisen albumi vuodelta 1986 
* *[[Yölento (vuoden 2005 elokuva)|Yölento]]*, Wes Cravenin elokuva vuodelta 2005
* *[[Yölento (vuoden 1999 elokuva)|Yölento]]*, Klaus Härön lyhytelokuva vuodelta 1999.
John Bull

**John Bull** on kirjallisuudessa ja poliittisessa huumorissa Englannin kansan ja kansanluonteen henkilöitymäksi muodostunut fiktiivinen hahmo. Hahmon keksi skottilainen matemaatikko ja fyysikko John Arbuthnot. Se esiintyi ensi kertaa hänen viiden pamfletin sarjassaan vuonna 1712, jotka julkaistiin samana vuonna myös kokoelmateoksena nimellä *The History of John Bull*. Bull oli rehellinen räätäli, joka toimi ystävänsä Nicholas Frogin (joka symboloi Alankomaita) kanssa yhteistyössä Lewis Baboonia (Ludvig XIV) vastaan, joka pyrki hankaloittamaan kaupankäyntiä. Satiirin laaja levikki teki hahmosta suositun 1700-luvun poliittisten kirjoitusten roolihahmon.

Ranskan vallankumous ja Napoleonin sodat nostivat karikatyyrin yhä suositummaksi. Satiirikot James Gillray ja Thomas Rowlandson muovasivat John Bullista tyhmän ja karkean kansanhahmon. Vajaa 50 vuotta myöhemmin John Doyle nosti jälleen Bullin sosiaalista asemaa ja hänestä tuli menestynyt kansalainen. Ulkomaiden pilakuvat suhtautuivat hahmoon vihamielisemmin.

1800-luvun loppupuolella John Bull oli Punch-lehden vakiohahmoja, tunnetuimpana John Leechin esittämänä joviaalina ja rehellisenä maanviljelijänä, joskus Union Jack takkinaan ja bulldoggi kantapäillään. John Bullista oli tullut yleinen hahmo, joka esiintyi kirjoissa, näytelmissä ja jopa tuotteiden tavaramerkkinä.

## Katso myös
*Setä Samuli

## Lähteet
Kosmos 133

**Kosmos 133** on neuvostoliittolainen miehitetyn Sojuz 7K-OK-avaruusaluksen miehittämätön koelento. Avaruusalus laukaistiin 28. marraskuuta 1966 Baikonurin kosmodromilta Vostok-kantoraketilla 171-223 km korkealle kiertoradalla. Aluksen asennonsäätöjärjestelmässä oli vikoja, jotka johtivat aluksen pyörimiseen. Kahden vuorokauden jälkeen alus ohjattiin maahan paluuseen. Alus olisi pudonnut Kiinan kansantasavaltaan. Alus räjäytettiin 30. marraskuuta 1966 ilmakehässä. 

## Aiheesta muualla
Text comes from NASA NSSDC Master Catalog
Wunderteam

**Wunderteam** on nimitys Itävallan jalkapallomaajoukkueesta 1930-luvulla. Joukkue saavutti yhden olympiahopean Berliinin olympialaisista 1936 sekä Italian MM-kilpailuista neljännen tilan. Itävalta hävisi kolme ottelua vuoden 1931 huhtikuun ja kesäkuun 1934 välisenä aikana 31:stä ottelusta. Huhtikuun 1931 ja joulukuun 1932 välisenä aikana Itävalta ei hävinnyt yhtäkään 14:stä pelaamastaan ottelusta.

## Nousu kuuluisuuteen
Vaikka Itävallan jalkapallo oli elänyt koko 1920-luvun vahvaa aikaa, 1930-luvulle siirryttäessä tapahtui kehitystä. Itävalta voitti yhden johtavista jalkapallomaista Skotlannin Wienissä maaliskuussa 1931 5–0. Ennen joulukuuta 1932 Itävalta voitti muun muassa Saksan 6–0 vieraissa ja 5–0 kotistadionillaan Praterstadionilla. Muita voitettuja maita olivat Ruotsi, Ranska, Italia ja Unkari, kaikki Euroopan johtavia jalkapallomaita. Itävallan voittokulun katkaisi vasta 1932 joulukuussa Englanti, joka voitti Itävallan Stamford Bridgellä 4–3. Itävalta voitti myös arvostetun Coupe Internationale européennein 1932.

## MM-kilpailut
1934 järjestettiin Italian MM-kilpailut, jonka ennakkosuosikki Itävalta oli. Itävalta aloittikin kilpailut voittamalla Ranskan 3–2 jatkoajan jälkeen. Puolivälierissä kaatui Unkari 2–1. Välierissä vastaan asettui isäntämaa Italia, jonka Luis Monti vartioi koko pelin ajan Itävallalle tärkeää Matthias Sindelaria. Italia voitti ottelun lopulta 1–0. Pronssiottelussa Saksa oli parempi luvuin 3–2.

## Olympialaiset
1936 järjestettiin Berliinin olympialaiset. Itävalta aloitti kisat voittamalla Egyptin 3–1. Puolivälierissä vastaan asettui Peru. Ottelu oli erittäin väkivaltainen ja perulainen jalkapallokannattaja juoksi kesken lisäajan kentälle ja hyökkäsi itävaltaisen pelaajan päälle. Peru voitti ottelun lopulta 4–2. Kansainvälinen olympiakomitea vaati uusintaottelun ilman katsojia, mutta Peru kieltäytyi siitä ja näin Itävalta eteni välieriin. Välierissä Puola hävisi Itävallalle 3–1. Loppuottelussa kaksi vuotta sitten MM-kilpailujen välierissä Itävallan pudottanut Italia voitti jälleen Itävallan, nyt 2–1.

## Kokoonpano

## Lähteet
*

### Viitteet
Ritva-Liisa Korhonen

**Ritva-Liisa Korhonen** (s. 2. lokakuuta 1960 Hämeenlinna) on suomalainen sopraano.

Korhosen vanhemmat ovat Eino Korhonen ja Ella Hakkarainen. Hän tuli ylioppilaaksi 1979 ja valmistui oopperalaulajaksi Sibelius-akatemiasta 1990. Hän on myös opiskellut Roomassa 1979-1980 ja Zürichissä 1985-1986.

Korhonen aloitti vierailut Suomen Kansallisoopperassa vuodesta 1984 lähtien ja vuodesta 1991 hän on talon solistikunnan vakituinen jäsen. Hän on myös vieraillut Savonlinnan Oopperajuhlilla useana vuonna 1990-luvulla. Hän työskenteli laulajana Oulun kaupunginteatterissa 1990-1991 ja Lahden kaupunginteatterissa 1991-1992 ja on toiminut myös musiikin opettajana.

Korhosen esittämiä rooleja ovat muun muassa Pamina (oopperasta Taikahuilu), Fiordiligi (Così fan tutte), Gilda (Rigoletto), Violetta (La traviata), Micaëla (Carmen), Cio-Cio-san (Madame Butterfly), Manon Lescaut ja Marsalkatar (Ruusuritari). Hänen levytyksiinsä kuuluvat muun muassa Aarre Merikannon Juha, Leevi Madetojan Pohjalaisia ja Erkki Melartinin Aino.

Korhonen sai Timo Mustakallio -laulukilpailun tunnustuspalkinnon 1985 ja hänet valittiin Suomen Oopperaliiton vuoden oopperasolistiksi vuonna 1991.

## Lähteet
Swings and Roundabouts

**Swings And Roundabouts** on ruotsalaisen Amy Diamondin viides studioalbumi. Albumi julkaistiin 21. lokakuuta vuonna 2009. Ruotsissa albumi myi kultaa 18. joulukuuta 2009, ja se nousi Sverigetopplistanin sijalle 16.

Svenska Dagbladetin arvostelijan mukaan levyn parasta antia on bonusraita * It's my life*, joka on lähimpänä levyn tekoaikaan 17-vuotiaan entisen lapsitähden omaa kokemusmaailmaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Swings and Roundabouts discogs.com -sivustolla

## Lähteet
Fred Åkerström

**Fred Åkerström** (27. tammikuuta 1937 – 9. elokuuta 1985) oli ruotsalainen laulaja, lauluntekijä ja kitaristi. Hän tulkitsi erityisesti Carl Michael Bellmanin kappaleita. Åkerström myös keikkaili yhdessä Cornelis Vreeswijkin kanssa.

Vuonna 2009 Åkerströmin albumit *Två tungor* (1972) ja *Glimmande nymf* (1974) pääsivät mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Diskografia
**Fred Åkerström sjunger Ruben Nilson* (1963)
**Fred besjunger Frida* (1964)
**Visor och oförskämdheter* (1964)
**Visor i närheten* (1965)
**Doktor Dolittle* (1965) 
**Dagsedlar åt kapitalismen* (1967)
**Fred sjunger Bellman* (1969)
**Mera Ruben Nilson* (1971)
**Två tungor* (1972), mukana laulu "Jag ger dig min morgon"
**Stöd de strejkande hamnarbetarna* (1974) 
**Glimmande nymf* (1974)
**Bananskiva* (1976)
**Vila vid denna källa* (1977)
**Sjöfolk & Landkrabbor* (1978)
**Åkerströms blandning* (1982)

## Lähteet
Petri Mattila

**Petri Mattila** (s. 11. tammikuuta 1970 Tampere) on suomalainen pitkän linjan jääkiekkovalmentaja, joka toimii tällä hetkellä suomalaisjoukkue KooKoon valmennuspäällikkönä. Hän aloitti valmentamisen jo 16-vuotiaana 1986 Tampereen Tapparan juniorijoukkueissa, joissa valmensi vuoteen 1995 asti. Sen jälkeen hän valmensi yhden vuoden Lahden Kiekkoreippaan junioreita ennen siirtymistään Jyväskylään JYP Junioreiden valmennuspäälliköksi keväällä 1996.

Hän toimi Tapparan apuvalmentajana kaudella 2009-2010 ja hänet valittiin Tapparan päävalmentajaksi toukokuussa 2010, mutta hän erosi toimestaan myöhemmin elokuussa vain muutama viikko ennen kauden alkua. Tappara jälkeen hän toimi yhden kauden Mestiksessä Kouvolan KooKoon apuvalmentajana ja sen jälkeen kolme kautta Kajaanin Hokin päävalmentajana 2011-2014. Hänet valittiin vuoden Mestis-valmentajaksi 2014. Hokista hän palasi KooKooseen jonka päävalmentajana hän toimi seuran viimeisellä Mestis-kaudella saavuttaen hopeaa 2014-2015 sekä KooKoon uuden liiganousun ensimmäisellä kaudella 2015-2016 aina syksyyn 2016 asti.

Aikaisemmin Mattila on valmentanut muun muassa Oulun Kärppien B-junioreita 2006-2009 JYPin A-junioreita 2000-2005 sekä toiminut JYP Junioreiden valmennuspäällikkönä 1996-2000. Hän on valmentanut myös Suomen eri juniorimaajoukkueita toimien valmentajana muun muassa U18 MM-kisoissa 2003 ja U16 sekä U17 päävalmentajana vuosina 2004-2006. . 

Syyskaudella 2016 vaisusti esiintynyt KooKoo vaihtoi valmentajakseen Tuomas Tuokkolan 21. marraskuuta 2016, jolloin KooKoon liigasijoitus oli 14. KooKoo päätyi tuolla kaudella lopulta yhden pisteen erolla sijalle 13.

Mattila on valmentanut hyvällä menestyksellä Italiassa johtaen HC Pustertalin Alps Hockey Leaguen finaaleihin 2018-2019 ja vuosina 2020 sekä 2021 HC Asiagon kahteen peräkkäiseen Italian mestaruuteen.

Vuonna 2022 Mattila palasi KooKoon toimintaan junioreiden uutena valmennuspäällikkönä, sopimus kattoi kolme seuraavaa kiekkokautta. Vuonna 2025 sopimusta jatkettiin vielä kahden vuoden ajan.

Omalla jääkiekkourallaan Mattila pelasi maalivahtina KooVeessa vuosina 1976–1986.

## Lähteet
Anton Bezenšek

**Anton Bezenšek** (15. huhtikuuta 1854 – 11. joulukuuta 1915) oli slovenialainen opettaja ja pikakirjoittaja, joka sovitti saksalaisen Gabelsbergerin pikakirjoitusjärjestelmän eteläslaavilaisille kielille.

Bezenšek opiskeli muun muassa bulgarian, kreikan ja latinan kieliä, ja suoritti Zagrebissa tutkinnon filosofisesta tiedekunnasta. Bezenšek julkaisi vuonna 1876 Gabelsbergerin järjestelmästä sovituksen sloveenin kielelle.

Bulgarian itsenäistymisen jälkeen Bezenšek kutsuttiin maahan huolehtimaan parlamentin pikakirjoituksesta ja opettamaan pikakirjoitusta. Bezenšek sovitti Gabelsbergerin järjestelmän bulgarian kielelle 1879, ja järjestelmä julkaistiin vuonna 1881. Bezenšek toimi parlamentissa vuoden 1887 loppuun, minkä jälkeen hän muutti Plovdiviin ja toimi siellä opettajana. Vuonna 1905 Bezenšek muutti takaisin Sofiaan ja toimi aluksi opettajana, myöhemmin pikakirjoituksen lehtorina yliopistossa.

## Lähteet
*
* 
*
* 

### Viitteet
Poppa Joe (albumi)

**Poppa Joe** on The Sweet -yhtyeen vuonna 1972 vain Italiassa julkaistu albumi. Mukana on kappaleita yhtyeen debyyttialbumilta *[[Funny How Sweet Co-Co Can Be]]* sekä yksittäisiä singlejen a- ja b-puolia.

## Kappaleet
**A-puoli**
#Poppa Joe 
#Little Willy
#Done Me Wrong All Right
#Santa Monica Sunshine
#Chop Chop
**B-puoli**
#Co-Co
#Funny Funny
#Man from Mecca
#Alexander Graham Bell
#Honeysuckle Love

## Lähteet
*
Amanda (täsmennyssivu)

**Amanda** voi tarkoittaa seuraavia asioita:

* Amanda, naisen etunimi useissa kielissä
* *[[Amanda (albumi)|Amanda]]*, Lauri Ylösen vuonna 2014 julkaistava albumi
* AMANDA (Antarctic Muon And Neutrino Detector Array), neutriinoteleskooppi Amundsen-Scottin tutkimusasemalla Etelämantereella
* Amanda-palkinto (*Amandaprisen*), norjalainen televisio- ja elokuva-alan palkinto
* Amanda Capital, entinen suomalainen pääomasijoitusten hallinnointiyhtiö, nykyisin eQ
* Havis Amanda, Helsingissä sijaitseva veistos 
* Majatalo Amanda, kuvitteellinen yritys televisiosarjassa *[[Salatut elämät]]*
* 725 Amanda, asteroidi
Karelitšy

**Karelitšy** () eli **Korelitši** (; ; ) on pieni kaupunkimainen taajama ja samanniminen piiri Hrodnan maakunnan itälaidalla Valko-Venäjällä. Karelitšyn taajama sijaitsee linnuntietä runsaan 100 kilometrin etäisyydellä Minskin keskustasta länsilounaaseen. Kaupunkimaisen taajaman väkiluku oli lokakuun 2009 väestönlaskennassa 6&nbsp;854 ja koko Karelitšyn piirin noin 24&nbsp;130.

Myös pieni Mirin kaupunkimainen taajama (2&nbsp;310 asukasta lokakuun 2009 väestönlaskennassa) Unescon maailmanperintökohteineen (Mirin linna) kuuluu Karelitšyn piiriin sijaiten noin 25 kilometriä Karelitšyn kaupunkikeskuksen kaakkoispuolella.

## Lähteet

## Aiheesta muualla

*Lyhyt kaupunkikuvaus  (byinfo.org)
*Korelichi region - by local administration  
*Kantakaupungin kartta  (byinfo.org)
*WikiMapia karttalinkki, kohteiden selitykset pääosin  tai 
*Valokuvia kaupungin rakennuksista  (globustut.by)
*Valokuvia Karelitšyn piiristä  (Radzima.org)
*Heraldics of the region & towns 
*History of Mir castle 
*Neuvostoliiton aikaiset topografiakartat piiristä
Lo Mejor De The Sweet (vuoden 1973 albumi)

**Lo Mejor De The Sweet** on Sweet-yhtyeen ainoastaan Espanjassa vuonna 1973 julkaistu kokoelma-albumi vuosien 1971–1973 välisestä materiaalista. Sama levy-yhtiö julkaisi vuonna 1984 Espanjassa samanniminen albumin.

## Kappaleet
**A-puoli**
#
#
#
#
#
#
**B-puoli**
#
#
#
#
#
#

## Lähteet
*
George Ryan

**George Homer Ryan, Sr.** (24. helmikuuta 1934 Maquoketa, Iowa – 2. toukokuuta 2025 Kankakee, Illinois) oli yhdysvaltalainen republikaanisen puolueen poliitikko, joka toimi Illinois'n 39. kuvernöörinä vuosina 1999–2003.

## Varhainen elämä ja ura
Iowan Maquoketassa syntynyt Ryan kasvoi Kankakeen piirikunnassa Illinois'ssa. Hän palveli Korean sodassa ja työskenteli farmaseuttina sekä liikemiehenä. Hän oli naimisissa Lura Lynn Ryanin (k. 2011) kanssa. He saivat kuusi lasta. 

Ryan aloitti poliittisen uransa Kankakeen piirikunnassa ja eteni Illinois'n edustajainhuoneeseen. Hän istui siellä vuosina 1973–1983 edeten vähemmistöjohtajaksi ja puhemieheksi asti. Vuosina 1983–1991 hän toimi Illinois'n varakuvernöörinä ja sen jälkeen vuoteen 1999 *Secretary of Staten* asemassa. Kuvernöörin vaaleissa hän voitti demokraattisen vastustajansa Glenn Poshardin.

Ryan tuli tunnetuksi kuolemanrangaistuksen kyseenalaistajana. Vuonna 2003 hän kumosi kaikki 167 Illinois'ssa voimassa ollutta kuolemantuomiota. 

Vuonna 1999 Ryan tapasi Fidel Castron.

## Korruptiotuomio
Kuvernöörikautensa jälkeen Ryan sai tuomion laajamittaisesta korruptiosta. Hänelle langetettiin ehdotonta vankeutta, jonka istumisen hän aloitti vuonna 2007. Vankeutensa alkaessa Ryan ilmoitti omantuntonsa olevan puhdas.

Samassa jutussa Ryanin kanssa tuomittiin Lawrence Warner.

Illinois’n senaattori Dick Durbin esitti George W. Bushille vuonna 2008 Ryanin saaman kuuden ja puolen vuoden rangaistuksen muuttamista. Hän vetosi muun muassa siihen, että Ryan oli jo saanut maksaa rikoksistaan huomattavan hinnan. Hän mainitsi myös entisen kuvernöörin vaimon heikon terveyden. Tuomio kuitenkin pysyi, joten Ryan vapautui vasta vuonna 2013.

## Lähteet
Antti Sinkko

**Antti Sinkko** (1806 Ristiina – 21. huhtikuuta 1870 Ristiina) oli suomalainen maanviljelijä, kirkonisäntä ja valtiopäivämies. 

Ristiinan Sattilasta kotoisin ollut talollinen  Sinkko oli talonpoikaissäädyssä Juvan tuomiokunnan edustaja valtiopäivillä  1863–1864. Hän oli toimitusvaliokunnan varajäsen. Sinkko vastusti valtiopäivillä kansakoulujen perustamista säästäväisyyssyistä.

## Lähteet